《瑞香花》
宋代·董嗣杲

春沁幽花透骨清，矮窠殊迈百芳馨。
紫英四出醉娇粉，绿萼千芳簇巧丁。
自覆薰笼须闭户，谁栽锦伞都当庭。
昼眠不用熏沈水，梦落庐山九叠屏。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。